Presentis et futuri temporis hominibus per hoc scriptum notificare curamus, quoniam quedam domina nomine Grossa, uxor Walterii de Alusia, in infirmitate qua obiit de peccatis confessa, superno domino Deo atque genetrici sue Marie et beato martiri Marcello dedit et concessit quoddam pratum et quoddam mulnarium quod est situm subtus villam que dicitur Massilongus. Quod scilicet donum, ut firmius in perpetuum teneretur, fecit laude atque consilio infantum suorum, Anselli filii sui et Emme filie sue. Factum est itaque hoc donum tempore Galterii episcopi Cabilonensis, regnante Ludovico rege francorum.